Vekterranet 2008

Vekterranet 2008 skjedde kvelden 31. mars og natten til 1. april 2008, da bevæpnede ranere angivelig tvang to vektere i vaktselskapet Vakt Service til å hente penger fra flere steder i Asker, Bærum og Buskerud i fire timer. Dette var det første større ran av pengetransporter i Norge siden Nokas-ranet i 2004.

 Bakgrunn 
Sverige har de senere årene vært utsatt for flere tildels svært brutale pengetransportran, mens ransmiljøet i Norge har vært lite aktivt helt siden politiets etterforsking av Nokas-ranet i 2004.

Vakt Service er en av Norges største aktører på verditransport, og eide på ranstidspunktet 40 prosent av Norsk kontantservice (NOKAS).

 Forløp 
Ranet skal ha startet ca. kl. 21.00 31. mars da en maskert og bevæpnet mann angivelig tok seg inn i en pengetransport fra selskapet Vakt Service, på Bekkestua og truet to vektere med håndvåpen. Mens en mørk Audi med et ukjent antall ransmenn skal ha fulgt etter, kjørte pengetransporten deretter den vanlige ruta under våpentrussel. Dagbladet: Væpnede ranere tvang vektere til å hente penger i fire timer, 1. april 2008 Et vitne skal ha observert en tom pengetransportbil på stedet, men ingen andre personer eller biler.

Transporten stoppet på flere steder, et titalls bankfilialer, i både Asker, Bærum og Buskerud, og vekterne skal ha blitt tvunget til å hente med seg store pengesummer. Tre av stedene som en mente at ranerne slo til var DnB NORs filialer på Rykkin, Vikersund og Steglet i Kongsberg. Ransmennene skal angivelig ha truet vekterne til å låse opp safer og forbigå sikkerhetstiltakene. Ransferden sluttet på Rykkinn Nærsenter i 01-tiden, der de to vekterne etter sigende ble etterlatt bundet inne i pengetransporten. Ranet ble varslet av vekterne klokken 01.30. VG: - Pengetransport-vektere truet i fire timer , 1. april 2008 Politiet opplyste at ranerne kan ha fått med så mye som 10 millioner kr i utbytte.

Senere viste det seg at ranerne kun var innom Bekkestua, Rykkinn og Vik i Hole, som ligger mellom Sollihøgda og Hønefoss. Aftenposten: - Flere vitner så vekterbilen, 4. april 2008

 Etterforsking 
Bevæpnede politistyrker fra Asker og Bærum og mange andre tilstøtende politidistrikter begynte så jakten på ranerne i timene etter at hendelsen ble kjent. Politiet regnet med at verditransporten var fanget opp av overvåkingskameraer når de kjørte mellom de ulike ransstedene. Politiet uttalte også like etter ranet at det bar preg av å være arrangert at et godt organisert ransmiljø. Nettavisen meldte senere på dagen at ransetterforskerne i Asker og Bærum politikammer mente at ranet måtte ha vært utført av noen med innside-kunnskap om rutinene til Vaktservice, dette bl.a på grunn av den detaljerte kunnskapen til ruten. Nettavisen: Mistanke om innside-jobb , 1. april 2008

Flere vitner meldte seg etterhvert, som politiet mente kunne bringe lys over hendelsene.

 Siktelse 
Etter lange avhør utover dagen 1. april, endte det med at politiet siktet de to vekterne for medvirkning til grovt tyveri. Aftenposten: Vekterne siktet for pengetransport-ranet, 1. april 2008 VG: Vekterne siktet for grovt tyveri, 1. april 2008 En pressemelding fra politiet sa «Det er avhørene av de to vekterne som har ledet fram til siktelsen. Disse forklaringene er til dels motstridende på svært sentrale punkter når det gjelder hendelsesforløpet». Nettavisen: Vektere siktet etter millionran , 1. april 2008 Videre opplyste politiet på en pressekonferanse at de hadde fått oversendt funn fra blant annet verditransportens GPS og alarmsystemer fra vaktselskapet, som ikke stemte overens med forklaringene til vekterne. Politiet opplyste dagen etter ranet at de også etterforsket med tanke på at en eller begge vekterne kunne være presset inn i hendelsen. VG: - Vekterne kan ha blitt presset, 2. april 2008

De to siktede var i 20-årene og er bosatt på Østlandet. Begge de to siktede nektet straffeskyld. Aftenposten: - Har ikke noe med milliontyveriet å gjøre, 1. april 2008 Den ene av de siktede fortalte i politi-avhør at den andre vekteren skal ha tatt frem et våpen og siktet på ham. Dagbladet: Vekter hevder han ble truet av kollega, 3. april 2008

23. april ble den ene vekteren sluppet fri da politiet mener han ble ranet, mens den andre av vekterne ble siktet for grovt ran eller medvirkning til dette. Dagbladet: Det var et ran likevel, 23. april 2008 6. mai ble det kjent at den andre vekteren hadde tilstått at han var med på ranet av verditransporten. VG: Vekter tilstår transportran, 6. mai 2008

 Dom 

Mars 2009 falt dommen etter vekterranet. 23-åringen ble dømt til 4 år og 10 måneder. Eksvekteren (24) ble dømt til 3 år og 10 måneder. Begge ble også funnet skyldig i å ha inngått forbund om å planlegge et tidligere verditransportran. 23-åringens bror (31) ble dømt for grovt heleri av 7,8 millioner av utbyttet.  Budstikka: 4 år og 10 måneder for verditransportranet 11.mars 2009

 Reaksjoner
Konsernsjef Heine Wang i Vakt Service uttalte etter at siktelsen ble kjent at «Vi er fornøyd med at disse ikke klarte å lure systemet, og er nå mest opptatt av å gratulere politiet med en rask oppklaring av saken».

Se også
 NOKAS-ranet

Referanser

Eksterne lenker
  Aftenposten: Ranerne kan ha fått med seg 10 millioner, 1. april 2008
  Nettavisen: Her slo ranerne til, 1. april 2008

Kategori:Hendelser i 2008
Kategori:Rettssaker i Norge
Kategori:Ran